joelniklaus/EU_Wikipedias huggingface dataset:
Mati Põldre

Mati-Jüri Põldre (sündinud 23. oktoobril 1936 Tallinnas) on Eesti filmilavastaja ja -operaator.

Filmograafia  
Tema filmidest on tuntuimad "Meie Artur"(1968), "Mina ka"(1969), "Kivikasukas"(1969), "Kevad südames" (1984) ja "Need vanad armastuskirjad" (1992). 

1969 "Mitte üksnes leivast" (kaasrežissöör Ülo Tambek)
1988 "Kas oskame hoida ühte ..."

Ta on ka Georg Otsa elust rääkiva filmi "Georg" (2007) stsenarist.

Tunnustus
1974 – Eesti NSV teeneline kultuuritegelane
1995 – Eesti Kultuurkapitali audiovisuaalse kunsti sihtkapitali aastapreemia (Johannes Pääsukese nimeline preemia: viimaste aastate looming)
2001 – Eesti Kultuurkapitali audiovisuaalse kunsti sihtkapitali elutööpreemia
2014 – Pärnu vapimärk (filmikunsti valdkonnas tegutsedes Pärnu linna kunstielu arengule kaasa aitamise eest)

Eesti filmilavastajad
Eesti NSV teenelised kultuuritegelased
Sündinud 1936
Andreas Kalkun

Andreas Kalkun (sündinud 28. aprillil 1977) on Seto folklorist, luuletaja ja muusik, kes uurib setode laule ja usundit.

Andreas Kalkun lõpetas 2000. aastal Tartu Ülikooli eesti ja võrdleva rahvaluule erialal ja jätkas seejärel õpinguid samas magistrantuuris. 2011. aastal kaitses ta doktorikraadi. Tema magistriväitekiri oli "Seto naiste eluloolaulud. Autobiograafiad ja utoopiad" (juhendajad Kristin Kuutma ja Paul Hagu) ning doktoriväitekiri "Seto laul eesti folkloristika ajaloos. Lisandusi representatsiooniloole" (juhendaja Kristin Kuutma).

1999–2004 oli Kalkun projektitäitja Eesti Kirjandusmuuseumi Eesti Rahvaluule Arhiivis ning on septembrist 2005 on ta töötanud Eesti Kirjandusmuuseumi etnomusikoloogia osakonnas, algselt assistendina, siis teadurina ning alates 2013. aastast vanemteadurina. Aastatel 2013–2019 töötas ta teadurina ka Helsingi Ülikooli juures. 2020. aasta algusest 2021. aasta lõpuni oli ta Tartu Ülikooli humanitaarteaduste ja kunstide valdkonna eesti ja üldkeeleteaduste instituudis seto keele ja kultuuri teadur.

Andreas Kalkun laulab Tartu seto meestelaulukooris Liinatśuraq ning ansamblis Ütsiotsõ. Kontratenorina on ta esitanud ka barokkmuusikat vanamuusikaansambli Grupeto koosseisus.

Ta on kuulunud kirjandusrühmitusse Erakkond ja osales 1997. aastal koos Kristiina Ehini, Mehis Heinsaare, Kalju Kruusa ja teistega Erakkonna luulekogus "Üheksavägine".

Tunnustus 
 2016 Eesti folkloristika aastapreemia

Isiklikku 
Andreas Kalkun on muusik Mari Kalkuni nõbu.

Välislingid

 Andreas Kalkun "Pihtivad naised. Seto naiste eluloolaulud" Folklore

Sündinud 1977
Eesti luuletajad
Eesti lauljad
Eesti folkloristid
Eesti muusikateadlased
Baltic Tremolo

Baltic Tremolo on Eesti, Läti ja Leedu akordioniste ühendav orkester.

Praegust nime kannab Baltic Tremolo 2009. aastast, selle eelkäijaks oli 2001. aastal Pärnus loodud kollektiiv Noored Akordionistid, mida juhendas akordionist Venda Tammann. Orkestri dirigendid on Eestis Valdo Värk, Lätis Viktor Nikandrov ja Leedus Maryte Markevičiene.

Akordioniorkester on muude auhindade seas pälvinud peaauhinna Itaalias Lanciano linnas 25.–29. oktoobril 2012 toimunud rahvusvahelisel festivalil "Citta di Lanciano".

Välislingid
 Jaan Lukas "Akordioniorkester Baltic Tremolo pälvis Itaalias peapreemia" Delfi, 5. oktoober 2012
 Valdo Värk "Akordionistid panid Mulgimaa helisema". Sakala, 2. august 2012
 Baltic Tremolo "Meenutades". Youtube'is
 Baltic Tremolo esinemine. Lancianos 2012. aastal, portaal VKontakte

Orkestrid
Eesti orkestrid
Akordion
Lyoni maakond (Nevada)

Lyoni maakond (Lyon County) on maakond USA-s Nevada osariigis. Geograafilised koordinaadid on 39°01' N, 119°19' W.

Maakonna halduskeskus on Yerington ja suurim linn Fernley.

Maakonna pindala on 5221 km², millest 60 km² moodustab veepindala.

Elanike arv oli 2010. aasta rahvaloenduse järgi 51 980. Aastal 2000 oli elanikke 34 501.

Naabermaakonnad 

 Washoe maakond (põhjas)
 Storey maakond (loodes)
 Churchilli maakond (idas)
 Douglase maakond (läänes)
 Carson City (läänes)
 Minerali maakond (kagus)
 Mono maakond (edelas)

Ajalugu 

Lyoni maakond moodustati 1861. aastal. Maakond sai nime kindral Nathaniel Lyoni järgi. Esimene maakonna halduskeskus oli Dayton. Pärast seda, kui 1909 Daytoni kohtumaja maha põles, sai 1911. aastal uueks halduskeskuseks Yerington.

Rahvastik 
2000. aasta rahvaloenduse andmetel oli Lyoni maakonnas 34 501 inimest, 13 007 leibkonda ja 9443 perekonda.

Rahvastiku tihedus oli 7 in/km². 

Elamuühikuid (housing units) oli 14 279 (keskmine tihedus 3/km²). 

Rassiline koosseis oli järgmine: 
valgeid 88,62%
mustanahalisi 0,65%
põlisameeriklasi 2,45% 
aasialasi 0,61% 
Vaikse ookeani rassist 0,14%
teistest rassidest 4,59% 
kahest või enam rassist 2,94%

Ladinaameeriklasi (sõltumata rassist) oli 10,97%.  

13 007 leibkonna seas oli 
33,20% neid, kus oli alla 18-aastasi lapsi; 
58,40% koos elavaid abielupaare; 
9,10% neid, kus oli ilma abikaasata naine; 
27,40% neid, mis ei olnud perekonnad. 

21,40% kõigist leibkondadest koosnes üksikutest ja 
8,30% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,61 inimest ja perekonnas keskmiselt 3,02 inimest.

Elanikud jagunesid ealiselt nii: 
27,10% alla 18-aastasi; 
6,60% 18–24-aastasi; 
27,30% 25–44-aastasi; 
25,20% 45–64-aastasi; 
13,70% üle 65-aastasi. 

Ea mediaan oli 38 aastat. 

Iga 100 naissoost inimese kohta tuli 102,50 meessoost inimest. Iga 100 vähemalt 18-aastase naise kohta tuli 100,00 meest.

Leibkonna aastasissetuleku mediaan 40 699 dollarit, perekonna sissetuleku mediaan 44 887 dollarit. Meeste sissetuleku mediaan oli 34 034 dollarit, naistel 25 914 dollarit. Sissetulek elaniku kohta oli 18 543 dollarit.  

10,40% elanikkonnast ja 7,20% perekondadest elas allpool vaesuspiiri. Kogu elanikkonnast elas allpool vaesuspiiri 14,10% alla 18-aastasi ja 7,10% üle 65-aastasi.

Linnad 

Dayton
Fernley
Mason
Mound House
Silver City
Silver Springs
Simpson
Smith Valley
Stagecoach
Sutro
Wellington
Yerington

Kaitsealad 
 Toiyabe'i metsakaitseala (osa)

Välislingid

 Lyoni maakonna koduleht (inglise keeles)

Nevada maakonnad
Tänassilma kirik

Tänassilma õigeusu kirik ehk Tänassilma Arsenios Suure kirik on õigeusu kirik Viljandi vallas Tänassilmal.

Kirik ehitati aastail 1897–1898 arhitekt Vladimir Lunski projekti järgi. Uus hoone õnnistati sisse 1. novembril (vkj) 1898.

Alates 1998. aastast on kirikuhoone muinsuskaitse all.

Välislingid

Margus Haav, Kirik ärkab ellu kaks korda aastas, Sakala, 28. detsember 2012

Viljandi kihelkond
Viljandimaa õigeusu kirikud
Viljandi vald
Viljandi maakonna õigeusu kirikud
Viljandi maakonna kultuurimälestised
Eesti Apostlik-Õigeusu Kirik
Viljandi piiramine (1560)

Viljandi piiramine toimus 1560. aasta augustis Liivi sõja ajal. Moskva tsaaririigi väed vallutasid Viljandi ordulinnuse, saksa palgasõdurite alistumise tõttu.

Eellugu
Moskva tsaaririigi väed olid 1560. aastal alanud pealetungil võitnud 2. augustil toimunud Härgmäe lahingu, kus ordu tippjuhtkond eesotsas Philip Schall von Belliga ründas vaid 500 mehega umbes 12 000-list vene väge. Pea kõik sakslased kas tapeti või langesid vangi. Sellest hoobist Liivi ordu enam ei toibunudki, suutmata uut väliväge välja panna.

Piiramine
Moskva väesalk asus Viljandit piirama augustis ja pommitasid ordulossi 3 nädalat. Lossi kaitset juhtis endine Liivi ordu ordumeister Wilhelm Fürstenberg. Esialgu õnnestus Fürstenbergil linnust edukalt kaitsta, kuid palgata jäänud palgasõdurid otsustasid pärast mitmenädalast piiramist selle venelaste kätte anda. Fürstenberg pakkus neile küll oma isiklikku vara palgaks, kuid sellest ei hoolitud, Balthasar Russowi kroonika kohaselt nõuti Viljandi ordulinnuse loovutamist, vastasel juhul ähvardati endine ordumeister tappa. Pärast Viljandi alistumist viidi Fürstenberg Venemaale vangi.

Lahingud Eestis
Viljandi ajalugu
1560
1560. aasta Eestis
Vene-Liivi sõda
Oisu tuletõrjemuuseum

Oisu tuletõrjemuuseum (ka Vanatehnikaklubi Retrom Tuletõrjemuuseum) on Türi vallas Kärevere külas asuv muuseum, mis muu hulgas tutvustab vana tuletõrjetehnikat. Muuseumi haldab vanatehnikaklubi "Retrom".

Vaata ka
Eesti tuletõrjemuuseum (Tallinnas)

Viited

Välislingid
Muuseumist Järvamaa infoportaalist (vaadatud 16.07.2013)

Järva maakonna muuseumid
Eesti tuletõrje
Veskimetsa talumuuseum

Veskimetsa talumuuseum on Jõgeva maakonnas Raatvere külas asuv muuseum.

Muuseum asub selleks kohandatud vanas aidas. Muuseumis eksponeeritakse muu hulgas 19. ja 20. sajandil kasutatud tööriistu, tarbeesemeid, mööblit, käsitööd.
 
Muuseum asutati 2002. aastal.

Viited 

Jõgeva maakonna muuseumid
Douglase maakond (Nevada)

Douglase maakond (Douglas County) on maakond USA-s Nevada osariigi loodeosas. Geograafilised koordinaadid on .

Maakonna halduskeskus on Minden.

Maakonna pindala on 1911 km², millest 73 km² moodustab veepindala.

Elanike arv oli 2010. aasta rahvaloenduse järgi 46 997. Aastal 2000 oli elanike arv 41 259.

Naabermaakonnad 

 Carson City (põhjas)
 Lyoni maakond (idas)
 Mono maakond (kagus)
 Alpine'i maakond (lõunas)
 El Dorado maakond (läänes)
 Placeri maakond (loodes)

Ajalugu 

Douglase maakond moodustati 1861. aastal. Maakond on nime saanud poliitik Stephen A. Douglase järgi. Douglase maakonnas asuv mormoonide asutatud Genoa oli esimene asula Nevada osariigis.

Rahvastik 
2000. aasta rahvaloenduse andmetel oli Douglase maakonnas 41 259 inimest, 16 401 leibkonda ja 11 890 perekonda.

Rahvastiku tihedus oli 22 in/km². 

Elamuühikuid (housing units) oli 19 006 (keskmine tihedus 10/km²). 

Rassiline koosseis oli järgmine: 
valgeid 91,88%
mustanahalisi 0,31%
põlisameeriklasi 1,68% 
aasialasi 1,25% 
Vaikse ookeani rassist 0,15%
teistest rassidest 2,54% 
kahest või enam rassist 2,19%

Ladinaameeriklasi (sõltumata rassist) oli 7,41%.  

16 401 leibkonna seas oli 
30,70% neid, kus oli alla 18-aastasi lapsi; 
60,50% koos elavaid abielupaare; 
8,00% neid, kus oli ilma abikaasata naine; 
27,50% neid, mis ei olnud perekonnad. 

20,70% kõigist leibkondadest koosnes üksikutest ja 
6,60% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,50 inimest ja perekonnas keskmiselt 2,88 inimest.

Elanikud jagunesid ealiselt nii: 
24,00% alla 18-aastasi; 
5,50% 18–24-aastasi; 
26,40% 25–44-aastasi; 
28,90% 45–64-aastasi; 
15,20% üle 65-aastasi.

Ea mediaan oli 42 aastat. 

Iga 100 naissoost inimese kohta tuli 102,10 meessoost inimest. Iga 100 vähemalt 18-aastase naise kohta tuli 100,70 meest.

Leibkonna aastasissetuleku mediaan 51 849 dollarit, perekonna sissetuleku mediaan 57 092 dollarit. Meeste sissetuleku mediaan oli 40 436 dollarit, naistel 28 762 dollarit. Sissetulek elaniku kohta oli 27 288 dollarit.  

7,30% elanikkonnast ja 5,80% perekondadest elas allpool vaesuspiiri. Kogu elanikkonnast elas allpool vaesuspiiri 9,70% alla 18-aastasi ja 5,30 üle 65-aastasi.

Linnad ja asulad

Carter Springs
Double Spring
East Valley
Fish Springs
Gardnerville
Gardnerville Ranchos
Genoa

Glenbrook
Indian Hills
Johnson Lane
Kingsbury
Lakeridge
Logan Creek
Minden

Round Hill Village
Ruhenstroth
Skyland
Stateline
Topaz Lake
Topaz Ranch Estates
Zephyr Cove

Kaitsealad 
 Toiyabe'i metsakaitseala (osa)

Välislingid

 Douglase maakonna koduleht (inglise keeles)

Nevada maakonnad
Belogorsk

Belogorsk on linn Venemaal Amuuri oblastis, Belogorski rajooni halduskeskus. Asub Tomi jõe ääres, 99 km kaugusel Hiina piirist.

Linn tekkis 1860 rajatud ja Siberi raudtee ehituse käigus kasvanud Aleksandrovskoje küla ning 1893 rajatud Botškarevka küla liitumise teel 1923. aastal. 1926 sai Aleksandrovsk linnaõigused. 1931 nimetati Krasnopartizanskiks ja 1935 Kuibõševka Vostotšnajaks. 1957 sai praeguse nime.

Belogorskis on toiduainete- ja ehitusmaterjalitööstuse ettevõtted.

Viited

Välislingid 
 Belogorski koduleht

Venemaa linnad
Amuuri oblast
Storey maakond

Storey maakond (Storey County) on maakond USA-s Nevada osariigis. Geograafilised koordinaadid on 39°45' N, 119°53' W.

Maakonna halduskeskus on Virginia City.

Maakonna pindala on 684 km². Veekogusid ei ole.

Elanike arv oli 2010. aasta rahvaloenduse järgi 4010. Aastal 2000 oli elanikke 3399.

Naabermaakonnad 

 Washoe maakond (põhjas ja läänes)
 Lyoni maakond (lõunas ja idas)
 Carson City (edelas)

Ajalugu 

Storey maakond moodustati 1861. aastal. Maakond sai nime kapten Edward Farris Storey, järgi. Maakonna loomise ajal 1861. aastal oli see kõige rahvarohkem maakond Nevada osariigis. Maakonna halduskeskus on olnud 1861. aastast Virginia City. Maakonna algne nimi oli kindral George B. McClellani järgi McClellani maakond.

Rahvastik 
2000. aasta rahvaloenduse andmetel oli Storey maakonnas 3399 inimest, 1462 leibkonda ja 969 perekonda.

Rahvastiku tihedus oli 5 in/km². 

Elamuühikuid (housing units) oli 1596 (keskmine tihedus 2/km²). 

Rassiline koosseis oli järgmine: 
valgeid 93,00%

mustanahalisi 0,29%
põlisameeriklasi 1,44% 
aasialasi 1,00% 
Vaikse ookeani rassist 0,15%
teistest rassidest 1,68% 
kahest või enam rassist 2,44%

Ladinaameeriklasi (sõltumata rassist) oli 5,12%.  

1462 leibkonna seas oli 
21,80% neid, kus oli alla 18-aastasi lapsi; 
54,60% koos elavaid abielupaare; 
7,50% neid, kus oli ilma abikaasata naine; 
33,70% neid, mis ei olnud perekonnad. 

25,60% kõigist leibkondadest koosnes üksikutest ja 
6,90% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,32 inimest ja perekonnas keskmiselt 2,74 inimest.

Elanikud jagunesid ealiselt nii: 
19,70% alla 18-aastasi; 
4,70% 18–24-aastasi; 
26,80% 25–44-aastasi; 
35,70% 45–64-aastasi; 
13,10% üle 65-aastasi. 

Ea mediaan oli 44 aastat. 

Iga 100 naissoost inimese kohta tuli 107,60 meessoost inimest. Iga 100 vähemalt 18-aastase naise kohta tuli 103,10 meest.

Leibkonna aastasissetuleku mediaan 45 490 dollarit, perekonna sissetuleku mediaan 57 095 dollarit. Meeste sissetuleku mediaan oli 40 123 dollarit, naistel 26 417 dollarit. Sissetulek elaniku kohta oli 23 642 dollarit.  

5,80% elanikkonnast ja 2,50% perekondadest elas allpool vaesuspiiri. Kogu elanikkonnast elas allpool vaesuspiiri 4,20% alla 18-aastasi ja 4,80 üle 65-aastasi.

Linnad 
 Gold Hill
 Lockwood
 Virginia City

Välislingid

 Storey maakonna koduleht (inglise keeles)

Nevada maakonnad
Humboldti maakond (Nevada)

Humboldti maakond (Humboldt County) on maakond USA-s Nevada osariigis. Geograafilised koordinaadid on .

Maakonna halduskeskus on Winnemucca.

Maakonna pindala on 25 014 km², millest 26 km² moodustab veepindala.

Elanike arv oli 2010. aasta rahvaloenduse järgi 16 258. Aastal 2000 oli elanikke 16 106.

Naabermaakonnad 

 Elko maakond (idas)
 Landeri maakond (kagus)
 Pershingi maakond (lõunas)
 Washoe maakond (läänes)
 Harney maakond (põhjas)
 Malheuri maakond (põhjas)
 Owyhee maakond (kirdes)

Ajalugu 

Humboldti maakond on Nevada vanim maakond (moodustatud 1856). Maakond on nime saanud Humboldti jõe järgi, mis omakorda on nime saanud saksa loodusteadlase Alexander von Humboldti järgi. 1861 oli esimene maakonna halduskeskus Unionville. Pärast kaevandusbuumi lõppemist sai halduskeskuseks Winnemucca.

Rahvastik 

2000. aasta rahvaloenduse andmetel oli Humboldti maakonnas 16 106 inimest, 5733 leibkonda ja 4133 perekonda.

Rahvastiku tihedus oli 1 in/km². 

Elamuühikuid (housing units) oli 6954 (keskmine tihedus 0/km²). 

Rassiline koosseis oli järgmine: 
valgeid 83,21%
mustanahalisi 0,51%
põlisameeriklasi 4,02% 
aasialasi 0,57% 
Vaikse ookeani rassist 0,07%
teistest rassidest 8,54% 
kahest või enam rassist 3,09%

Ladinaameeriklasi (sõltumata rassist) oli 18,87%.  

5733 leibkonna seas oli 
40,90% neid, kus oli alla 18-aastasi lapsi; 
59,60% koos elavaid abielupaare; 
7,60% neid, kus oli ilma abikaasata naine; 
27,90% neid, mis ei olnud perekonnad. 

22,80% kõigist leibkondadest koosnes üksikutest ja 
6,30% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,77 inimest ja perekonnas keskmiselt 3,28 inimest.

Elanikud jagunesid ealiselt nii: 
31,40% alla 18-aastasi; 
7,50% 18–24-aastasi; 
31,20% 25–44-aastasi; 
22,30% 45–64-aastasi; 
7,50% üle 65-aastasi. 

Ea mediaan oli 33 aastat. 

Iga 100 naissoost inimese kohta tuli 110,30 meessoost inimest. Iga 100 vähemalt 18-aastase naise kohta tuli 110,20 meest.

Leibkonna aastasissetuleku mediaan 47 147 dollarit, perekonna sissetuleku mediaan 52 156 dollarit. Meeste sissetuleku mediaan oli 44 694 dollarit, naistel 25 917 dollarit. Sissetulek elaniku kohta oli 19 539 dollarit.  

9,70% elanikkonnast ja 7,70% perekondadest elas allpool vaesuspiiri. Kogu elanikkonnast elas allpool vaesuspiiri 10,40% alla 18-aastasi ja 10,80 üle 65-aastasi.

Asulad 
McDermitt
Denio
Golconda
Orovada
Paradise Valley
Stone House
Valmy

Kaitsealad 

 Black Rock Desert-High Rock Canyon Emigrant Trails National Conservation Area (osa)
 Humboldti metsakaitseala (osa)
 Sheldon National Wildlife Refuge (osa)

Välislingid

 Humboldti maakonna koduleht (inglise keeles)

Nevada maakonnad
Bell X-22

Bell X-22 oli USA vertikaalse stardi- ja maandumisvõimega nelja muudetava asendiga propelleriga eksperimentaallennuk, mis võis startida vertikaalselt, propellerid 90-kraadise nurga all üles pööratud, või lühikesel stardirajal, propellerid umbes 45-kraadise nurga all üles pööratud. Lennukid valmistas Bell Aircraft Corporation. Katselennud algasid 1966.

Kokku valmis 2 eksemplari. Neist esimene sai tõsiselt kannatada 8. augustil 1966 toimunud õnnetuses ja selle osasid kasutati teise prototüübi töökorda seadmiseks. Teine lennuk oli seejärel kasutuses kuni 1988. aastani ning praegu võib seda näha Ira G. Rossi lennundusmuuseumis Buffalos New Yorgi osariigis.

Eksperimentaallennukid
Ameerika Ühendriikide lennukid
Landeri maakond

Landeri maakond (Lander County) on maakond USA-s Nevada osariigis. Geograafilised koordinaadid on .

Maakonna halduskeskus on Battle Mountain.

Maakonna pindala on 14 294 km², millest 67 km² moodustab veepindala.

Elanike arv oli 2010. aasta rahvaloenduse järgi 5775. Aastal 2000 oli elanikke 5794.

Naabermaakonnad 
 Elko maakond (põhjas)
 Eureka maakond (idas)
 Nye maakond (lõunas)
 Churchilli maakond (läänes)
 Pershingi maakond (läänes)
 Humboldti maakond (loodes)

Ajalugu 

Landeri maakond moodustati 1861. aastal. Maakond on nime saanud Frederick W. Landeri järgi. Landeri maakonda on nimetatud ka "maakondade emaks", sest selle territooriumist on moodustatud kolm maakonda: Elko, White Pine ja Eureka. Maakonna esimene halduskeskus oli 1862 Jacobsville, veidi aega hiljem sai halduskeskuseks Austin ja 1979. aastast on halduskeskus olnud Battle Mountain.

Rahvastik 
2000. aasta rahvaloenduse andmetel oli Landeri maakonnas 5794 inimest, 2093 leibkonda ja 1523 perekonda.

Rahvastiku tihedus oli 0 in/km². 

Elamuühikuid (housing units) oli 2780 (keskmine tihedus 0/km²). 

Rassiline koosseis oli järgmine: 
valgeid 84,81%
mustanahalisi 0,21%
põlisameeriklasi 3,99% 
aasialasi 0,35% 
Vaikse ookeani rassist 0,03%
teistest rassidest 8,66% 
kahest või enam rassist 2,35%

Ladinaameeriklasi (sõltumata rassist) oli 18,52%.  

2093 leibkonna seas oli 
39,70% neid, kus oli alla 18-aastasi lapsi; 
59,70% koos elavaid abielupaare; 
8,10% neid, kus oli ilma abikaasata naine; 
27,20% neid, mis ei olnud perekonnad. 

22,30% kõigist leibkondadest koosnes üksikutest ja 
5,00% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,73 inimest ja perekonnas keskmiselt 3,23 inimest.

Elanikud jagunesid ealiselt nii: 
32,20% alla 18-aastasi; 
6,80% 18–24-aastasi;, 
29,00% 25–44-aastasi; 
25,00% 45–64-aastasi; 
7,00% üle 65-aastasi. 

Ea mediaan oli 34 aastat. 

Iga 100 naissoost inimese kohta tuli 105,50 meessoost inimest. Iga 100 vähemalt 18-aastase naise kohta tuli 105,50 meest.

Leibkonna aastasissetuleku mediaan 46 407 dollarit, perekonna sissetuleku mediaan 51 538 dollarit. Meeste sissetuleku mediaan oli 45 375 dollarit, naistel 22 197 dollarit. Sissetulek elaniku kohta oli 16 998 dollarit.  

12,50% elanikkonnast ja 8,60% perekondadest elas allpool vaesuspiiri. Kogu elanikkonnast elas allpool vaesuspiiri 13,50% alla 18-aastasi ja 12,90 üle 65-aastasi.

Asulad 

Austin
Battle Mountain
Galena
Kingston
Pittsburg
Rixie

Kaitseala 
 Toiyabe'i metsakaitseala (osa)

Välislingid

 Landeri maakonna koduleht (inglise keeles)

Nevada maakonnad
Mustvee vanausuliste muuseum

Mustvee vanausuliste muuseum on Mustvees asuv muuseum, mis muu hulgas eksponeerib vanausuliste eluoluga seotud esemeid.

Muuseumi esemete seas on maale, joonistusi, fotosid, puulõikeid, tikandeid.

Viited 

Jõgeva maakonna muuseumid
Mustvee
Limakud

Limakud ehk limaseened (Myxomycetes ehk Myxomycota ehk Myxogastria) on klass organisme ainuraksete riigis.

Limakuid on maailmas kokku ligi 900 liiki, Eestis ligi 200 liiki.

Eesti limakutest on teinud ülevaate Veiko Kastanje.

Süsteem
Limakute klassi kuulub viis seltsi:
Echinosteliales
Liceales
Physarales
Stemonitales
Trichiales

Eesti liike
Fuligo septica – puugipask
Lycogala epidendrum – hundipiim

Viited

Välislingid
Limakud – Urmas Tartese fotod.
Aivar Jürgenson – Limaseened eesti folklooris.
"Limaseente uurimine võib rajada tee bioarvutite arengule." Postimees 15. veebruar 2019.
Maailma Taekwondo Föderatsioon

Maailma Taekwondo Föderatsioon e Taekwondo WTF (World Taekwondo Federation) on ülemaailmne organisatsioon, mis kuulubRahvusvahelisse Olümpiakomiteesse.

Maailma Taekwondo Föderatsioon asustati 28. mail 1973, kui Kukkiwonis toimus esimene avatud koosolek 35 esindajaga üle maailma. Taekwondo WTF peakorter Kukkiwon, mis on ka ühtlasi Taekwondo õppekeskus, asub Yeoksam-dongis Seoulis. 1988. aasta suveolümpiamängudel ja 1992. aasta suveolümpiamängudel oli taekwondo esindatud näidisalana.
2000. aasta suveolümpiamängudel võeti Taekwondo WTF vastu ametlikuks medalialaks. Aastal 2013 oli Taekwondo WTF 2020. aasta suveolümpiamängudele väljalangemisohus koos moodsa viievõistluse ja maadlusega, kus välja hääletati maadlus.

Alast

Taekwondo üks kõige süsteemsem ja teaduslikum traditsiooniline Korea võitluskunst, mis õpetab rohkemat kui füüsilisi oskusi ning tugevdab lisaks kehale ka vaimu ja mõtet. Tänapäeval on taekwondo ülemaailmne spordiala, mis on rahvusvaheliselt tunnustatud, ning seisab ametlikult olümpiakavas.

Organisatsiooni struktuur 
Taekwondo WTF struktuur on viimase 30 aastaga pidevalt muutunud. Alates 2011 juhib MTF-i üldkogu, mis koosneb 200 liikmest, mis omakorda jagunevad viie maailmajao ühenduste vahel (Euroopa Taekwodo liit, Aasia Taekwondo liit, Aafrika Taekwondo liit, Pan-Ameerika liit ja Okeaania Taekwondo liit). WTF nõukogu koosneb täitevkomiteest ja allkomiteedest.Täitevkomitee koosneb presidendist, sekretariaadist ja nõuandekomiteest.
Föderatsiooni esimene president oli Un Yong Kim. Praegune president on Choue Chung-won.

WTF Eestis 
Eesti Taekwondo WTF föderatsiooni asutati 20. jaanuaril 1997. Aastast 1998 kuulub Eesti Taekwondo föderatsioon Euroopa Taekwondo liitu ja on Maailma Taekwondo föderatsiooni üks 205 liikmest.

Välislingid
Maailma Taekwondo Föderatsiooni (WTF) kodulehekülg
Euroopa Taekwondo Ühenduse (ETU) kodulehekülg
Eesti Taekwondo WTF Föderatsiooni kodulehekülg
Stemonitales

Stemonitales ehk Stemonitida on selts limakuid.

Perekonnad
Stemonitis

Limakud
Physarales

Physarales ehk Physarida on selts limakuid.

Seltsi kuulub umbes 250 liiki.

Perekonnad
Diachea
Fuligo
Physarum (umbes 100 liiki)
 jt.

Limakud
Lockheed X-27

Lockheed X-27 ehk Lockheed CL-1200 Lancer oli Lockheed Corporationis kavandatud kerge hävituslennuk, mis oli mõeldud asendama lennukit Lockheed F-104. Riigipoolse rahastamise pudumise tõttu jäid tööd pooleli.

Hävituslennukid
Punamäe sõjaajaloo muuseum

Punamäe sõjaajaloo muuseum  Alutaguse vallas Gorodenka külas asuv muuseum, mis eksponeerib sõjarelvi.

Viited

Välislingid
 Muuseumi ideest militaar.net foorumist (vaadatud 16.07.2013)
Punamäe Sõjaajaloo muuseum
Ida-Viru maakonna muuseumid
Pärnu-Jaagupi koolimuuseum

Pärnu-Jaagupi koolimuuseum on Põhja-Pärnumaa vallas Pärnu-Jaagupi asulas asuv muuseum, mis kogub ja eksponeerib kohalikku kultuuripärandit.

Muuseum asutati 1985.

Viited

Välislingid
 Muuseumi koduleht (vaadatud 16.07.2013)

Pärnu maakonna muuseumid
Rakke valla hariduse seltsi muuseum

Rakke valla hariduse seltsi muuseum on Väike-Maarja vallas asuv muuseum, mis kogub ja eksponeerib kohalikku kultuuripärandit. Muuseumi haldab Rakke valla hariduse selts.

Selts avas muuseumi 2000. aastal Rakke gümnaasiumi internaadihoones. 

Paljud muuseumi eksponaadid on pärit endisest Rakke kooli muuseumist, mis tegutses 1960.-1970. aastatel.

Viited

Välislingid
 Muuseumist seltsi kodulehel (vaadatud 16.07.2013)

Lääne-Viru maakonna muuseumid
Merrimacki maakond

Merrimacki maakond (Merrimack County) on maakond USA-s New Hampshire'i osariigis. Geograafilised koordinaadid on .

Maakonna halduskeskus ja suurim linn on Concord.

Maakonna pindala on 2478 km², millest 57 km² moodustab veepindala.

Elanike arv oli 2010. aasta rahvaloenduse järgi 146 445. Aastal 2000 oli elanike arv 136 225.

Naabermaakonnad 
 Belknapi maakond (kirdes)
 Straffordi maakond (idas)
 Rockinghami maakond (kagus)
 Hillsborough' maakond (lõunas)
 Sullivani maakond (läänes)
 Graftoni maakond (loodes)

Ajalugu 

Merrimacki maakond moodustati 1823. aastal. Maakond sai nime Merrimacki jõe järgi.

Kaitseala 
 John Hay National Wildlife Refuge

Välislingid

 Merrimacki maakonna koduleht (inglise keeles)

New Hampshire'i maakonnad
Atlanticu maakond

Atlanticu maakond (Atlantic County) on maakond USA-s New Jersey osariigis. Geograafilised koordinaadid on .

Maakonna halduskeskus on Mays Landing ja suurim linn Egg Harbori vald.

Maakonna pindala on 1740 km², millest 301 km² moodustab veepindala.

Elanike arv oli 2010. aasta rahvaloenduse järgi 274 549. Aastal 2000 oli elanike arv 252 552.

Naabermaakonnad 
 Burlingtoni maakond (põhjas)
 Camdeni maakond (loodes)
 Cape May maakond (lõunas)
 Cumberlandi maakond (edelas)
 Gloucesteri maakond (loodes)
 Oceani maakond (kirdes)

Ajalugu 

Atlanticu maakond moodustati 1837. aastal. Maakond piirneb Atlandi ookeaniga ja ta sai ka selle järgi nime.

Kaitseala 
 Edwin B. Forsythe National Wildlife Refuge (osa)
 Great Egg Harbor Scenic and Recreational River (osa)

Välislingid

 Atlanticu maakonna koduleht (inglise keeles)

New Jersey maakonnad
Holland America Line

Holland America Line (Holland-Amerika Lijn’na tuntuks saanud) on Briti-Ameerika laevakompanii ja üks kaheteistkümnest Carnival Corporation & plci kruiisifirmast.
Ettevõte peakorter asub Ameerika Ühendriikides Washingtoni osariigis Seattle’is.

Ajalugu 

Holland America Line'i (tollal nime all Plate, Reuchlin & Co.) asutasid 1871. aastal Lodewijk Pincoffs ja Marten Mees. 1873. aastal nimetati ettevõte ümber Nederlandsch-Amerikaansche Stoomvaart Maatschappij N.V. (NASM)-ks ning kiiresti ja kindlalt juurdus nimi „Holland-Amerika Lijn“ koos ingliskeelse versiooniga „Holland Amerika Line“ (HAL).

Praegune laevastik
Nimekiri pole täielik

"Rotterdam"-klass

"Signature"-klass

"Elegant Explorer" (hüüdnimi)

Holland America Line’ kaubamärgi all sõitnud laevad 

Nimekiri ei ole täielik

 Rotterdam (I) (1873–1983)
 Maasdam (I) (1873–1884) 
 P. Caland (1874–1897)
 W. A. Scholten (1874–1979) 
 Schiedam (1877–1897) 
 Amsterdam (I) (1880–1884) 
 Edam (I) (1881–1882)
 Zaandam (I) (1881–1897) 
 Leerdam (I) (1882–1889) 
 Edam (II) (1883–1895) 
 Rotterdam (II) (1886–1902) 
 Amsterdam (II) (1887–1905)
 Veendam (I) (1888–1898)  
 Maasdam (II) (1890–1902) 
 Obdam (1889–1898) 
 Spaarndam (I) (1890–1901) 
 Rotterdam (III) (1897–1906) 
 Statendam (I) (1898–1911) 
 Potsdam (1900–1915) 
 Ryndam (I) (1901–1929) 
 Noordam (I) (1902–1923) 
 Nieuw Amsterdam (I) (1906–1932)
 Rotterdam (IV) (1908–1940)
 Statendam (II) (1914–1918)
 Maasdam (III) (1920–1941)
 Leerdam (II) (1921–1954)
 Edam (IV) (1921–1954) 
 Spaarndam (II) (1922–1939)
 Volendam (I) (1922–1952)
 Veendam (II) (1923–1953)
 Statendam (III) (1929–1940)
 Nieuw Amsterdam (II) (1938–1974)
 Noordam (II) (1938–1963)
 Zaandam (II) (1939–1942)
 Westerdam (I) (1946–1965)
 Ryndam (II) (1951–1968)
 Maasdam (IV) (1952–1969)
 Statendam (IV) (1957–1982)
 Rotterdam (V) (1959–1997)
 Volendam (II) (1972–1983)
 Veendam (III) (1972–1984)
 Prinsendam (I) (1973–1980)
 Nieuw Amsterdam (III) (1983–2004)
 Noordam (III) (1984–2004)
 Westerdam (II) (1988–2002)

Viited

Välislingid 
 Holland America Line’i koduleht

Laevandusettevõtted
Merceri maakond (New Jersey)

Merceri maakond (Mercer County) on maakond USA-s New Jersey osariigis. Geograafilised koordinaadid on .

Maakonna halduskeskus on Trenton ja suurim linn Hamilton.

Maakonna pindala on 593 km², millest 11 km² moodustab veepindala.

Elanike arv oli 2010. aasta rahvaloenduse järgi 366 513. Aastal 2000 oli elanike arv 350 761.

Naabermaakonnad 

 Somerseti maakond (põhjas)
 Middlesexi maakond (kirdes)
 Monmouthi maakond (idas)
 Burlingtoni maakond (lõunas)
 Bucksi maakond (läänes)
 Hunterdoni maakond (loodes)

Ajalugu 

Merceri maakond moodustati 1838. aastal. Maakond sai nime kindral Hugh Merceri järgi.

Välislingid

 Merceri maakonna koduleht (inglise keeles)

New Jersey maakonnad
Essexi maakond (New Jersey)

Essexi maakond (Essex County) on maakond USA-s New Jersey osariigis. Geograafilised koordinaadid on .

Maakonna halduskeskus ja suurim linn on Newark.

Maakonna pindala on 336 km², millest 9 km² moodustab veepindala.

Elanike arv oli 2010. aasta rahvaloenduse järgi 783 969. Aastal 2000 oli elanike arv 793 633.

Naabermaakonnad 
 Passaici maakond (põhjas)
 Bergeni maakond (idas)
 Hudsoni maakond (idas)
 Unioni maakond (lõunas)
 Morrise maakond (läänes)

Ajalugu 

Essexi maakond moodustati 7. märtsil 1683. aastal.

Välislingid

 Essexi maakonna koduleht (inglise keeles)

New Jersey maakonnad
Essexi maakond

Essexi maakond on maakond mitmes Ameerika Ühendriikide osariigis:

 Essexi maakond Massachusettsis
 Essexi maakond New Jerseys
 Essexi maakond New Yorgi osariigis
 Essexi maakond Vermontis
 Essexi maakond Virginias

Kanadas 

 Essexi maakond Ontarios

Vaata ka 

 Essex (täpsustus)
Savikaupade muuseum

Savikaupade muuseum on Jõgeva vallas Siimusti asulas olev muuseum, mis muu hulgas eksponeerib savist tehtud esemeid ehk keraamikat. Muuseumi lähedal asub Siimusti savitööstusettevõte (Siimusti Savikoda).

Viited 

Jõgeva maakonna muuseumid
Sillamäe muuseum

Sillamäe muuseum on Sillamäe linnas asuv muuseum, mis muu hulgas tutvustab linna ajalugu, sh ettevõtte AS Silmeti ajalugu.

Muuseumis on ka kivimite näitus.

Viited

Välislingid
Muuseumi koduleht (vaadatud 16.07.2013)

Sillamäe
Ida-Viru maakonna muuseumid
Catroni maakond

Catroni maakond (Catron County) on maakond USA-s New Mexico osariigis. Geograafilised koordinaadid on .

Maakonna halduskeskus ja suurim linn on Reserve.

Maakonna pindala on 17 946 km², millest 3 km² moodustab veepindala.

Elanike arv oli 2010. aasta rahvaloenduse järgi 3745. Aastal 2000 oli elanikke 3543.

Catroni maakond on pindalalt New Mexico suurim maakond.

Naabermaakonnad 
 Cibola maakond (põhjas)
 Socorro maakond (idas)
 Sierra maakond (kagus)
 Granti maakond (lõunas)
 Greenlee maakond (läänes)
 Apache'i maakond (läänes)

Ajalugu 
Catroni maakond moodustati 1. juulil 1850 Socorro maakonna osast. Maakond on nime saanud USA senaatori Thomas B. Catroni järgi.

Kaitsealad 

 Apache'i metsakaitseala (osa)
 Blue Range Wilderness
 Cibola metsakaitseala (osa)
 Gila Cliff Dwellingsi rahvusmonument
 Gila metsakaitseala (osa)
 Gila Wilderness
 Whitewater Canyon National Forest Recreation Area

Välislingid

 Catroni maakonna koduleht (inglise keeles)

New Mexico maakonnad
Marja Kallasmaa

Marja Kallasmaa (sündinud 21. augustil 1950 Kehras) on eesti keeleteadlane.

Ta on uurinud eriti Eesti saarte ja Lääne-Eesti kohanimesid ja nimestruktuuri. Ta on Eesti kohanimeraamatu üks põhiautoreid.

Aastast 1978 töötab ta Eesti Keele Instituudis.

Tunnustus 
2017 – Ferdinand Johann Wiedemanni keeleauhind

Viited 

Eesti keeleteadlased
Sündinud 1950
Ferdinand Johann Wiedemanni keeleauhinna laureaadid
Ele Kõlar

Ele Kõlar (sündinud 6. veebruaril 1951 Tallinnas) on eesti laulja. 

Aastatel 1966–1967 laulis ta ansamblis Ritsikad, seejärel õe Kaja Kõlari 1971. aastal asutatud ansamblis Veenus. Pärast seda laulis ta duetis koos õde Kaja Kõlariga (Ele ja Kaja Kõlar), aastatel 1982–1984 ka Jaak Joala saateansamblis Radar.

Pärast õde Kaja surma ei ole Ele Kõlar enam lauljana üles astunud, välja arvatud esinemine Popkooripeol 2013, millel kõlas laul "Tulen saarelt".

Isiklikku
Kaja Kõlar oli tema õde, Paap Kõlar on tema vend. Pärast vanemate lahkuminekut said nad endale kaks poolvenda: isa, dirigent Erich Kõlari peres sündis Margo Kõlar, ema, pianist Leelo Kõlari uues peres sündis poeg Mikk Targo.

Viited 

Eesti lauljad
Sündinud 1951
Kaja Kõlar

Kaja Kõlar (19. veebruar 1953 Belaja Holunitsa alev, Kirovi oblast – 15. september 1994 Tallinn) oli eesti laulja.

Ta lõpetas 1971. aastal Tallinna 22. Keskkooli.

1971. aastal asutas ta ansambli Veenus.

Ta sai tuntuks, lauldes duetis koos õde Ele Kõlariga (Ele ja Kaja Kõlar), aastatel 1982–1984 ka Jaak Joala saateansamblis Radar.

Isiklikku
Tema isa on dirigent Erich Kõlar ja ema pianist Leelo Kõlar.

Tema õde on Ele Kõlar ja vend on Paap Kõlar. Pärast vanemate lahkuminekut said nad kaks poolvenda: isa peres sündis Margo Kõlar, ema uues peres poeg Mikk Targo.

Viited

Eesti lauljad
Eesti represseeritud isikud
Jakob Westholmi Gümnaasiumi vilistlased
Metsakalmistule maetud
Sündinud 1953
Surnud 1994
Ameerika Ühendriikide 2000. aasta rahvaloendus

Ameerika Ühendriikide 2000. aasta rahvaloendus on 22. rahvaloendus Ameerika Ühendriikides.

Umbes 16% majapidamistest said pika küsitluslehe, mis sisaldas enam kui 100 küsimust.

Ameerika Ühendriikide rahvaarvuks sama aasta 1. aprilli seisuga saadi 281 421 906. See tähendab, et võrreldes 1990. aasta loendusega oli rahvastik kasvanud 13,2%.

Loenduse maksumus oli 4,5 miljardit dollarit ehk ligi 16 dollarit loendatava kohta.

Viited

Välislingid 

 Koduleht

Rahvaloendused
2000
20. sajand Ameerika Ühendriikides
Sullivani maakond (New York)

Sullivani maakond (Sullivan County) on maakond USA-s New Yorgi osariigis. 

Maakonna halduskeskus on Monticello.

Maakonna pindala on 2582 km², millest 70 km² moodustab veepindala.

Elanike arv oli 2010. aasta rahvaloenduse järgi 77 547. Aastal 2000 oli elanike arv 73 996.

Naabermaakonnad 
 Delaware'i maakond (põhjas)
 Ulsteri maakond (kirdes)
 Orange'i maakond (kagus)
 Pike'i maakond (edelas)
 Wayne'i maakond (läänes)

Ajalugu 
Sullivani maakond moodustati 1809. aastal Ulsteri maakonna osast. Maakond sai nime kindralmajori John Sullivani järgi, kes osales Ameerika iseseisvussõjas.

Viited

Välislingid

 Sullivani maakonna koduleht (inglise keeles)

New Yorgi osariigi maakonnad
Harri Vasar

Harri Vasar (kuni 22. jaanuar 1940 Vatmann; 14. detsember 1926 – 22. detsember 1994) oli eesti ooperilaulja (tenor).

Aastatel 1948–1957 ja 1958–1959 laulis ta Riiklikus Akadeemilise Meeskooris.

Tunnustus
1954 Eesti NSV teeneline kunstnik

Isiklikku
Tema poeg oli karikaturist Aarne Vasar, tütar on kirjanik Kati Vatmann ja poeg on ooperilaulja Lauri Vasar.

Viited

Välislingid
Kati Saara Vatmann, Marvi Taggo. Harri Vasar 90. Kati Saara Vatmann isast: kui esiklaps Aarne suri, hääbus ka meie isa". Eesti Naine, 14. detsember 2016
Haud Tallinna Metsakalmistul

Eesti ooperilauljad
Eesti Rahvusmeeskoori lauljad
Eesti näitlejad
Eesti NSV teenelised kunstnikud
Eestistatud nimega inimesed
Metsakalmistule maetud
Sündinud 1926
Surnud 1994
Ia Uudelepp

Ia Uudelepp (aastast 1942 Ia Tammiste, hiljem Ia Varandi; 4. aprill 1913 Narva – 24. veebruar 1983 Tootsi) oli eesti ooperilaulja (sopran).

Ta lõpetas 1932. aastal Tallinnas vene gümnaasiumi, laulmist õppis alates 1932. aastast Varvara Malama juures ja 1940–1942 Tallinna Konservatooriumis. Laulis aastast 1933 Estonia muusikaosakonna kooris, osales aastast 1938 Estonia lavastustes, oli 1942–1948 Estonia ja 1949–1953 ENSV Riikliku Filharmoonia solist, hiljem lühikest aega Rakvere Teatri näitleja.

Viited 

Eesti ooperilauljad
Pärnu Metsakalmistule maetud
Sündinud 1942
Surnud 1983
Afganistani sõja dokumentide leke

Afganistani sõja dokumentide leke oli üks suurimaid salastatud informatsiooni lekkeid USA sõjaväe ajaloos. Dokumendid avaldas Wikileaks 25. juulil 2010. Kokku avaldati 91731 erinevat dokumenti perioodist jaanuar 2004 – detsember 2009.

Dokumentides kirjeldati tsiviilisikute hukkumist, Talibani rünnakuid ja Pakistani ning Iraani toetust Talibanile.

21. sajand Ameerika Ühendriikides
2010
Afganistani sõda (2001–)
Galina Jarova-Tšernjavskaja

Galina Jarova-Tšernjavskaja (18. detsember 1900 Peterburi – 25. august 1979 Tallinn) oli vene rahvusest Eesti balletitantsija ja -pedagoog.

Tšernjavskaja lõpetas Moskvas balletikooli.

Aastatel 1923–1946 juhtis ta Tallinnas omanimelist era-balletikooli: Tšernjavskaja balletistuudiot.

Viited

Kirjandus 
 Eesti teatri biograafiline leksikon Tallinn 2000 (lk. 727)

Välislingid
Tšernjavskaja kirjutisi Eesti ajakirjanduse analüütilisest bibliograafia andmebaasist

Eesti balletitantsijad
Eesti tantsupedagoogid
Sündinud 1900
Surnud 1979
Summiti maakond (Ohio)

Summiti maakond (Summit County) on maakond USA-s Ohio osariigis. Geograafilised koordinaadid on 

Maakonna halduskeskus ja suurim linn on Akron.

Maakonna pindala on 1088 km², millest 19 km² moodustab veepindala.

Elanike arv oli 2020. aasta rahvaloenduse järgi 540 428. Aastal 2010 oli elanike arv 541 781.

Suur osa Cuyahoga Valley rahvuspargist paikneb Summiti maakonna alal.

Naabermaakonnad 
 Cuyahoga maakond (põhjas ja loodes)
 Geauga maakond (kirdes)
 Portage'i maakond (idas)
 Starki maakond (lõunas ja kagus)
 Wayne'i maakond (edelas)
 Medina maakond (läänes)

Ajalugu 
Summiti maakond moodustati 3. märtsil 1840 Medina, Portage'i ja Starki maakonna osadest. Maakond on saanud nime selle järgi, et seal asub Ohio ja Erie kanali kõrgeim koht (inglk summit – 'kõrgeim punkt').

Linnad 

Akron (halduskeskus; 2020. aasta seisuga 190 469 elanikku)
Barberton (25 191 elanikku)
Cuyahoga Falls (51 114 elanikku)
Fairlawn (7710 elanikku)
Green (27 475 elanikku)
Hudson (23 110 elanikku)
Macedonia (12 168 elanikku)

Munroe Falls (5044 elanikku)
New Franklin (13 875 elanikku)
Norton (osaliselt Wayne'i maakonnas; 11 673 elanikku)
Reminderville (5412 elanikku)
Stow (34 483 elanikku)
Tallmadge (osaliselt Portage'i maakonnas; 18 394 elanikku)
Twinsburg (19 248 elanikku)

Välislingid

 Summiti maakonna koduleht (inglise keeles)

Ohio maakonnad
Hamiltoni maakond (Ohio)

Hamiltoni maakond (Hamilton County) on maakond USA-s Ohio osariigi edelaosas. Geograafilised koordinaadid on 

Maakonna halduskeskus ja suurim linn on Cincinnati.

Maakonna pindala on 1069 km², millest 17 km² moodustab veepindala.

Elanike arv oli 2010. aasta rahvaloenduse järgi 802 374. Aastal 2000 oli elanike arv 845 303.

Hamiltoni maakond on elanike arvult Ohio kolmas maakond.

Naabermaakonnad 
 Butleri maakond (põhjas)
 Warreni maakond (kirdes)
 Clermonti maakond (idas)
 Boone'i maakond (edelas)
 Kentoni maakond (lõunas)
 Campbelli maakond (kagus)
 Dearborni maakond (läänes)

Ajalugu 
Hamiltoni maakond moodustati 2. jaanuaril 1790. aastal. Maakond sai nime Ameerika Ühendriikide asutaja Alexander Hamiltoni järgi.

Välislingid

 Hamiltoni maakonna koduleht (inglise keeles)

Ohio maakonnad
Komeedi tänav

Komeedi tänav on tänav Tallinnas Kesklinna linnaosas Uue Maailma asumis. 

Komeedi tänav algab Kesk-Ameerika tänavalt, ristub Koidu, Pilve, Aasa ja Villardi tänavaga ning lõpeb Tehnika tänaval. Komeedi tänav on enam-vähem ida-läänesuunaline ja 420 meetri pikkune.

Ajalugu ja nimed
Tänava endine nimi oli Tähe tänav (saksa keeles Sternstrasse, vene keeles Звездочная улица), mis nime kordumise tõttu muudeti. Tänav rajati 1909. aastal Koidu tänava ja Kesk-Ameerika tänava vahele. Sellega liideti 24. mail 1939 Koidu ja Tehnika tänava vahel asetsenud Kuu tänav (saksa keeles Mondstrasse, vene keeles Лунная улица), mille nimi siis kustutati, kuid 1959. aastal teisele tänavale pandi.

Viited

Kesklinna linnaosa tänavad
Aare Põder

Aare Põder (sündinud 24. veebruaril 1954) on eesti klahvpillimängija.

Ta mänginud klahvpille paljudes ansamblites, näiteks aastatel 1980–1981 ansamblis Music Seif ja 1982–1983 ansamblis Radar.

Viited 

Eesti klahvpillimängijad
Sündinud 1954
Sõmera tänav

Sõmera tänav on tänav Tallinnas Põhja-Tallinna linnaosas Pelgulinna asumis. Sõmera tänav on Ristiku tänavalt algav ligikaudu 60 meetri pikkune enam-vähem edela-kirdesuunaline umbtänav.

Sõmera tänav on nime saanud 18. märtsil 1931. Tänav sai nime lähikonnas asuva Saue tänava nime (sau – puhas savi) mõjul.

Viited

Põhja-Tallinna tänavad
Pelgulinna asum
Bernadette Lafont

Bernadette Lafont (28. oktoober 1938 Nîmes – 25. juuli 2013 Nîmes) oli prantsuse filminäitleja.

Ta oli prantsuse filmikunsti nn uue laine esindaja.

Bernadette Lafont tegi filmidebüüdi 1957. aastal, mil ta lõi kaasa režissöör François Truffaut' lühimängufilmis "Pahategijad". Ta tegi kaasa Claude Chabroli filmis "Le Beau Serge", "À double tou" ja "Les Bonnes Femmes", Costa-Gavrase filmis "Mõrv magamisvagunis" jpt tuntud prantsuse filmilavastajate linateostes. Kokku tegi ta üle 120 filmirolli. Tema viimane film "Paulette" esilinastus 2013. aasta jaanuaris. Selle lavastas Jérôme Enrico.

Bernadette Lafont oli abielus kaks korda. Esimene abielu Gérard Blainiga kestis 1957–1959. Tema teine abikaasa oli ungari skulptor Diourka Medveczky, kellega tal oli kolm last, poeg ja kaks tütart. Tema tütar Pauline Lafont oli filminäitleja, kes hukkus traagiliselt 1988. aastal. Ka tema vanem tütar Élisabeth on näitleja.

Tunnustused 
Césari auhind
1985. aastal parima naiskõrvalosatäitja kategoorias filmi "L’Effrontée" eest
2003. aastal elutöö eest

Välislingid 
 

Prantsusmaa filminäitlejad
Sündinud 1938
Surnud 2013
Catharina Raudvere

Catharina Raudvere (sündinud 10. juulil 1960 Kalmaris) on Rootsi-Taani religiooniajaloolane.

Raudvere kaitses doktorikraadi Rootsis Lundi Ülikoolis. Ta on töötanud Lundi ülikoolis ning külalisuurijana California Ülikoolis ja İstanbulis. Praegu töötab Raudvere Kopenhaageni Ülikooli religiooni ja kultuuridevaheliste uuringute osakonnas. 

Raudvere on avaldanud uurimusi islami usu levikust Türgis ja Balkani maades, samuti sufismi, islami rituaalide, religiooni ja poliitika alal.

Tunnustused
Kuningliku Kirjanduse, Ajaloo ja Muististe Akadeemia liige (2005)
Kuningliku Gustav Adolfi akadeemia liige (2010)
Taani Kuningliku Teaduste Akadeemia liige (2011)

Raamatud
Alevi Identity: Cultural, Religious and Social Perspectives (Swedish Research Institute in Istanbul) (1998)
Witchcraft and Magic in Europe, Volume 3: The Middle Ages (History of Witchcraft and Magic in Europe) (2001)
The Book and the Roses: Sufi Women, Visibility and Zikr in Contemporary Istanbul (2003)
Sufism Today: Heritage and Tradition in the Global Community (Library of Modern Religion) (2009)
More than Mythology: Narratives, Ritual Practices and Regional Distribution in Pre-Christian Scandinavian Religions... ( 2012)

Välislingid
Catharina Raudvere Einar Hansens Forskningsfond (rootsi keeles)
Catharina Raudvere Kopenhaageni ülikooli kodulehel (taani keeles) 

Taani teadlased
Rootsi teadlased
Sündinud 1960
Park Jung-yang

Park Jung-yang (Hangul: 박중양; Hanja: 朴重陽; 3. mai 1872 Gyonggi-do Yangju – 23. aprill 1959 Daegu Lõuna-Korea) oli Korea poliitik ja ametnik., liberalism filosoof. Tema kirjanikunimi oli Haeak (해악;海岳), Ilso (일소;一笑), jaapan nimi oli Hochu Sigeyo (朴忠重陽), Yamamoto Shin (山本信).

Viited

Välislingid 
 Park Jung-yang (korea)
 Park Jung-yang (korea)
 Park Jung-yang (korea)
 친일중의 친일 ‘3·1운동 자제단’은 누구? The Hangyeolye 2010.03.01 (korea)
 "일제가 현대 조선 개신" 해방후에도 망발…친일파 박중양 i-Daegumail news 2010. 01.25 (korea)

Korea poliitikud
Sündinud 1872
Surnud 1959
Tammisaare Talumuuseum

Tammisaare talumuuseum (ka: Tammisaare talu vabaõhumuuseum) on Muhu vallas Mõega külas Mäe talus asuv muuseum, mis tutvustab kohalikku kultuuripärandit.

 

Saare maakonna muuseumid
Muhu vald
Tulika tänav

Tulika tänav on tänav Tallinnas Kristiine linnaosas Lilleküla asumis Lille ja Linnu allasumis.

Tulika tänav algas Paldiski maanteelt, ristus Madara tänavaga, Kasvu tänavaga, Tulika põiguga, Ülase tänavaga, Sinika tänavaga ja lõppes Endla tänaval. 1960. aasta paiku, kui Endla tänavale ehitati Tallinna Taksopark, pikendati Tulika tänavat Koskla tänavani. Paar aastat hiljem ehitati juurde Kotka tänava ja Nõmme tee ristmikul lõppev tänavaosa.

Tulika tänav on enam-vähem põhja-lõunasuunaline ja nüüdisajal ligikaudu 1160 meetri pikkune.

Ajalugu 
Tulika tänav sai nime 18. märtsil 1931.

Tulika tänav 7 asus Kunstsarvetehased AS O. Kerson & Ко, kuni ettevõte natsionaliseeriti 1940. aastal. Tulika tänav 15/17 asus kunstsarvetehas AS Estoliit.

Viited

Välislingid 

Kristiine linnaosa tänavad
Rootsi Noor Akadeemia

Rootsi Noor Akadeemia (rootsi keeles Sveriges unga akademi) on  Rootsi teadusakadeemia noorteadlastele.

Noorteadlaste akadeemia asutas aastal 2011 Kuninglik Teaduste Akadeemia.

Liikmeskond
Akadeemia asutamisel oli liikmeid 22. Statuut näeb ette, et järk-järgult liikmeskond kasvab piirarvuni (40).  Akadeemia liikmed valitakse viieks aastaks.  Liikme valimisel eeldatakse muude kriteeriumite kõrval, et doktorikraadi kaitsmisest on möödunud mitte rohkem kui  kümmekond aastat.

2012. aasta maikuus valiti akadeemiasse kuus uut liiget perioodiks 2012–2017.

Välislingid
Sveriges unga akademi Rootsi Noor Akadeemia koduleht  ( inglise keeles)
Young Academy of Sweden Kuningliku Teaduste Akadeemia kodulehel  ( inglise keeles)

Rootsi akadeemiad
Noorakadeemiad
Noor Akadeemia

Noor Akadeemia (saksa keeles Junge Akademie) on  Saksamaa  teadusakadeemia noorteadlastele, kuhu valitakse andekaid teadlasi saksakeelsetest riikidest.

Noor Akadeemia asutati aastal 2000  Berliinis kahe auväärse Saksa akadeemia – Berliini-Brandenburgi Teaduste Akadeemia  ja Saksa Loodusuurijate Akadeemia Leopoldina ühisprojektina. Akadeemia tegevus jätkub eelnimetatud akadeemiate egiidi all.

Liikmeskond
Akadeemial on püsivalt 50 liiget. Akadeemia liikmed valitakse viieks aastaks.  Liikme valimisel eeldatakse muude kriteeriumite kõrval, et kandidaat omab vähemalt üht väljapaistvat teadustööd. Igal aastal valitakse 10 uut liiget.

Välislingid
Die Junge Akademie Noor Akadeemia koduleht  ( saksa keeles)

 Saksa teadusakadeemiad
Noorakadeemiad
Franklini maakond (Ohio)

Franklini maakond (Franklin County) on maakond USA-s Ohio osariigis.
Maakonna halduskeskus ja suurim linn on osariigi pealinn Columbus.

Maakonna pindala on 1410 km², millest 30 km² moodustab veepindala.

Elanike arv oli 2020. aasta rahvaloenduse järgi 1 323 807. Aastal 2010 oli elanike arv 1 163 414 ja 2000. aastal 1 068 978.

Naabermaakonnad 
 Delaware'i maakond (põhjas)
 Lickingi maakond (idas)
 Fairfieldi maakond (kagus)
 Pickaway maakond (lõunas)
 Madisoni maakond (läänes)
 Unioni maakond (loodes)

Ajalugu 
Franklini maakond moodustati 30. aprillil 1830 Rossi maakonna osast. Maakond sai nime Benjamin Franklini järgi. Algselt ulatus maakond Erie järveni, kuid aja jooksul moodustati Fraklini maakonna aladest teisi maakondi.

Linnad 
 Bexley (13 928 elanikku 2020. aasta seisuga)
 Canal Winchester (9107 elanikku)
 Columbus (905 748 elanikku)
 Dublin (49 328 elanikku)
 Gahanna (35 726 elanikku)
 Grandview Heights (8085 elanikku)
 Grove City (41 252 elanikku)
 Groveport (6009 elanikku)
 Hilliard (37 114 elanikku)
 New Albany (10 825 elanikku)
 Pickerington (23 094 elanikku)
 Reynoldsburg (41 076 elanikku)
 Upper Arlington (36 800 elanikku)
 Westerville (39 190 elanikku)
 Whitehall (20 127 elanikku)
 Worthington (14 786 elanikku)

Välislingid

 Franklini maakonna koduleht (inglise keeles)

Ohio maakonnad
Montgomery maakond (Ohio)

Montgomery maakond (Montgomery County) on maakond USA-s Ohio osariigis. Geograafilised koordinaadid on 

Maakonna halduskeskus ja suurim linn on Dayton.

Maakonna pindala on 1203 km², millest 7 km² moodustab veepindala.

Elanike arv oli 2010. aasta rahvaloenduse järgi 534 325. Aastal 2000 oli elanike arv 559 .
062

Naabermaakonnad 
 Miami maakond (põhjas)
 Clarki maakond (kirdes)
 Greene'i maakond (idas)
 Warreni maakond (lõunas)
 Butleri maakond (edelas)
 Darke'i maakond (loodes)

Ajalugu 
Montgomery maakond moodustati 1. mail 1803. aastal Hamiltoni ja Wayne'i maakonna osadest. Maakond sai nime Ameerika iseseisvussõja kindrali Richard Montgomery järgi.

Välislingid

 Montgomery maakonna koduleht (inglise keeles)

Ohio maakonnad
Lahe tänav (Tallinn)

Lahe tänav on tänav Tallinnas Kesklinna linnaosas Kadrioru asumis. Lahe tänav algab August Weizenbergi tänavalt, ristub August Alle tänavaga ja lõpeb Narva maanteel.

Lahe tänav on enam-vähem lõuna–põhjasuunaline ja ligikaudu 145 meetri pikkune.

Aadressil Lahe 4 asub Tšehhi suursaatkond Tallinnas

Aadressil Lahe 6 asub Ukraina Suursaatkond Eestis.

Lahe tänav sai nime 12. detsembril 1928. Tänav on nime
saanud selle järgi, et ta suundub Tallinna lahe poole.

Viited

Kesklinna linnaosa tänavad